**Pridelenie súpisného čísla**

**Prideľovanie súpisných a orientačných čísel a označovanie ulíc a verejných priestranstiev od 1. júla 2015**

     Dňa 1. júla 2015 nadobudol účinnosť zákon č. 125/2015 Z.z. o registri adries a o zmene a doplnení niektorých zákonov a vyhláška MV SR č. 142/2015 Z.z. ktorou sa vykonáva zákon č. 125/2015 o registri adries a vyhláška MV SR č. 141/2015 ktorou sa mení a dopĺňa vyhláška MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb.

    Stavebníci, ktorí po 1. júli 2015 požiadajú o vydanie súpisného a orientačného čísla k stavbe, sú povinní k žiadosti pripojiť novú prílohu a to **zameranie adresného bodu v listinnej podobe** pre potreby informačného systému verejnej správy registra adries, ktorého správcom je Ministerstvo vnútra SR.

**Adresným bodom** je priestorový údaj, ktorý označuje polohu:

a) každého vstupu do budovy, ktorej je určené orientačné číslo, alebo  
b) hlavného vstupu do budovy, ak budova nemá určené orientačné číslo a má určené súpisné číslo.

     Vyhotovenie zamerania adresného bodu zabezpečí stavebník pred podaním žiadosti o určenie súpisného čísla a orientačného čísla.

**Adresný bod vyhotovujú geodeti, ktorých musíte o to požiadať.** Podkladom na zameranie adresného bodu je geometrický plán, ktorým bola na účely vydania kolaudačného rozhodnutia zameraná budova, ku ktorej sa adresný bod zameriava.

     Geografická os ulice je priestorový údaj, ktorý označuje polohu geometrickej osi ulice alebo polohu iného verejného priestranstva, ktorá prechádza spojnicou lomových bodov ulice.

   Adresný bod a geografická os ulice sú vyjadrené v priestorových súradniciach geodetického referenčného systému, ktorým je Európsky terestrický referenčný systém 1989 s alfanumerickým kódom ETRS89.

     Po predložení právoplatného kolaudačného rozhodnutia, geometrického plánu, dokladu o vlastníctve pozemku (LV), zameranom adresnom bode v listinnej podobe a žiadosti o určenie súpisného a orientačného čísla na stavbu obec určí súpisné alebo orientačné číslo, po zápise do **registra adries** vydá žiadateľovi oznámenie o určení, zmene alebo zrušení súpisného alebo orientačného čísla. Toto oznámenie slúži ako doklad k návrhu na vklad budovy do katastra nehnuteľností.

Žiadateľ : tel., e-mail (meno, priezvisko, trvalý pobyt žiadateľa,- fyzická osoba

názov firmy, sídlo, IČO – právnická osoba )

Obec Kochanovce

Obecný úrad 207

06601 Humenné

Vec: **Žiadosť o určenie súpisného a orientačného čísla na stavbu.**

Týmto Vás žiadam o určenie súpisného a orientačného čísla na stavbu

uviesť kód druhu stavby ..........................................................................................................

ktorá sa nachádza na ulici (názov ulice) .................................................................................

na pozemku parcelné číslo (parc.číslo pod stavbou).....................................k.ú. Kochanovce nad Laborcom.

Adresný bod ................................................................................................................

Na stavbu bolo vydané rozhodnutie, ktorým bolo povolené užívanie stavby - kolaudačné rozhodnutie

uviesť orgán, ktorý rozhodnutie vydal ...................................................................................

..................................................................................................................................................pod číslom ( uviesť číslo rozhodnutia )....................................................................................

zo dňa ( uviesť dátum kedy bolo rozhodnutie vydané)............................................................

nadobudlo právoplatnosť dňa...................................................................................................

pre stavebníka ( uviesť meno, priezvisko, trvalé bydlisko, resp. názov firmy, IČO, sídlo ) ..............................................................................................................................................

..............................................................................................................................................

Súčasne dávam súhlas so spracovaním nevyhnutných osobných údajov na tento účel v zmysle  
zákona č. 122/2013 Z.z. o ochrane osobných údajov v znení neskorších predpisov.

...........................................................

vlastnoručný podpis

podpis štatutárneho zástupcu

v prípade právnickej osoby

Prílohy:

1. overená fotokópia právoplatného kolaudačného rozhodnutia na stavbu, alebo originál
2. originál geometrického plánu k nahliadnutiu a vyhotovená fotokópia, alebo originál kópie z katastrálnej mapy, s vyznačením, ktorá stavba je predmetom očíslovania
3. originál listu vlastníctva alebo doklad o inom práve k pozemku
4. zameranie adresného bodu v listinnej podobe (vyhláška č. 142/2015 Z.z.)
5. údaj o tom, či sa v budove nachádzajú byty
6. v prípade, ak žiadateľ o určenie číselného označenia na stavbu a stavebník nie sú totožné osoby, je potrebné predložiť doklad (notársky overenú fotokópiu), na základe ktorej prešli práva zo stavebníka na žiadateľa.